แนะรัฐประเมินผลคนติดช็อปช่วยชาติ
ชี้รัฐควรประเมินผลความคุ้มค่าของมาตรการช็อปช่วยชาติ มองใช้ต่อเนื่องทำคนเคยชินคาดหวังรอมาตรการอนาคตอีก
10 พ.ย. 2560

ชี้รัฐควรประเมินผลความคุ้มค่าของมาตรการช็อปช่วยชาติ มองใช้ต่อเนื่องทำคนเคยชินคาดหวังรอมาตรการอนาคตอีกนางนวลน้อย ตรีรัตน์ ผู้อำนวยการสถาบันเอเชียศึกษา จุฬาลงกรณ์มหาวิทยาลัย เปิดเผยว่า รัฐบาลควรประเมินผลของนโยบายช็อปช่วยชาติในครั้งนี้ว่าคุ้มค่าหรือไม่กับรายได้ภาษีที่รัฐต้องเสียไป กระตุ้นการใช้จ่ายเพิ่มได้มากน้อยแค่ไหนทั้งนี้ มองว่าช็อปช่วยชาติเป็นมาตรการที่มีข้อดีคือ มีระยะเวลามาตรการสิ้นสุดที่ชัดเจนในแต่ละปี เพียงแต่มาตรการนี้เคยใช้มาแล้ว เป็นการนำมาใช้ซ้ำครั้งที่ 3 อาจจะมีกลุ่มคนที่คาดหวังว่ารัฐจะออกนโยบายนี้ชะลอการซื้อเก็บไว้รอมาตรการ ไม่ใช่การเข้ามาซื้อเพิ่มจากเดิม ซึ่งหากเป็นเช่นนั้นเท่ากับช็อปช่วยชาติจะไม่ได้เพิ่มการใช้จ่ายมากนักขณะเดียวกันสินค้าที่ได้ประโยชน์จากช็อปช่วยชาติก็ไม่ได้จำกัดเพียงสินค้าที่ผลิตในไทย ดังนั้นเงินส่วนหนึ่งอาจไปใช้จ่ายกับสินค้าที่นำเข้ามา กลายเป็นไปกระตุ้นการนำเข้าเพิ่ม ซึ่งก็เป็นประเด็นที่รัฐควรประเมินผลว่า ประชาชนไปใช้จ่ายกับส่วนใดบ้างอย่างไรก็ตาม เชื่อว่าช็อปช่วยชาติ ไม่ใช่การนำกำลังซื้อล่วงหน้ามาซื้อแน่นอน เนื่องจากกลุ่มผู้ได้ประโยชน์คือผู้เสียภาษี ต้องมีรายได้พอสมควรจึงจะได้ประโยชน์นี้ ซึ่งกลุ่มนี้มีเงินออมพอสมควรภาพประกอบข่าว